projecte-aina/catalan_government_crawling huggingface dataset:
Un dels objectius estratègics que el Consorci te en el seu Pla de Treball és la continuació dels espais de debat i diàleg entre els actors implicats en la formació professional per a l'ocupació.
Aquests espais els identifiquem com EMC i els denominem Espais de Millora Contínua.
La segona sessió dels EMC s'ha centrat en els treballadors i treballadores que han participat en accions formatives impulsades pel Consorci.
La seva experiència particular i el coneixement de primera mà sobre l'eficàcia d'aquestes accions i la seva aproximació a les necessitats presents i futures del teixit productiu català són cabdals per nosaltres.
Els grups de treball han parlat sobre quines són les motivacions i expectatives que motiven a participar en accions formatives i si és el cas, a continuar formant-se al llarg de la vida.
15 h - Recepció a càrrec de personal del Consorci i cafè.
15:30 h - Presentació de l'EMC (personal del Consorci)
15:35 h - Taula rodona 4 persones: Maria Carmen Tomás Ticó (Criteria Formació), Valentí Ribera Relat (Disseny Educatiu, S.L), Mercedes Polo Blasco (Gremi de Constructors d'obres de Barcelona i Comarques) i un treballador participant en la formació.
16:50 h - Posada en comú de les conclusions de la TAULA 1.
17 h - Posada en comú de les conclusions de la TAULA 2.
17:10 h - Posada en comú de les conclusions de la TAULA 3.
17:20 h - Primeres conclusions EMC i clausura de l'espai.
Els Centres d'innovació i formació ocupacional (CIFO) formen la xarxa de centres propis del SOC.
Promouen accions de formació professional per a l'ocupació, de qualitat i adaptades a les necessitats de les persones, de les empreses i dels territoris, d'acord amb els requisits del sistema de formació i qualificació professionals de Catalunya.
Cada CIFO és referent al territori en la formació especialitzada d'unes famílies professionals concretes.
Un dels objectius estratègics del Consorci per a la Formació Contínua de Catalunya és mantenir-se com a referent institucional en el camp de la formació professional per a l'ocupació per a treballadors ocupats a Catalunya, en l'àmbit nacional, estatal i internacional, establint estratègies de difusió i comunicació, i articulant les col·laboracions estratègiques necessàries.
Per assolir aquesta fita impulsem la creació d'espais de participació i intercanvi amb tots els agents implicats en la formació.
Quan parlem d'agents, parlem d'entitats de formació, d'experts i formadors, d'alumnes i participants, i d'empreses i sector productiu.
En aquest sentit treballem amb les empreses i les organitzacions que les representen (gremis, associacions empresarials, agrupacions sectorials, sindicats, col·legis professionals, etc.) en els Grups d'Actualització Permanent del catàleg (GAP) i implementem espais de relació amb tots els actors de la formació (entitats, formadors, experts i participants) en els Espais de Millora Contínua (EMC) sota un model de relació basat en el debat, els tallers i els grups de treball.
El Consorci no té actes administratius amb incidència sobre el domini públic.
Podeu consultar els actes administratius, les declaracions responsables i les comunicacions prèvies que puguin tenir incidència sobre la gestió dels serveis públics, classificats per cadascun dels departaments de la Generalitat de Catalunya pertinents.
El Consorci no té actes amb incidència sobre la gestió dels serveis públics.
Resum de les actuacions incloses en el Pla anual d'actuacions de control de la Intervenció General per a l'exercici, aprovat anualment pel conseller o consellera de la Vicepresidència i d'Economia i Hisenda.
Aquest Pla anual inclou, mitjançant la forma d'auditoria sota la direcció de la Intervenció General, el control financer de les subvencions corrents i de capital, préstecs, avals i altres ajuts de la Generalitat i d'entitats que en depenguin que rebin les persones i entitats privades i públiques alienes a la Generalitat o participades minoritàriament per la Generalitat.
El plans de comunicació del Consorci recullen les polítiques, estratègies, objectius i accions a impulsar per la nostra entitat, tant a nivell intern com extern, amb el propòsit de donar relleu a la nostra tasca i alhora, facilitar a la ciutadania l'accés a la informació de la Formació Professional per a l'Ocupació (FPxO), en especial a l'adreçada prioritàriament a treballadors en actiu.
En aquest apartat es fan públiques les previsions de contractes comunicades a la Direcció General de Contractació Pública pels òrgans de contractació de l'Administració de la Generalitat de Catalunya i de les entitats del seu sector públic que tenen un valor estimat del contracte especialment significatiu.
Concretament aquells que tenen un valor estimat superior a 6 milions d'euros en el cas de contractes d'obres, de concessió d'obres públiques, de gestió de serveis públics i de col·laboració público privada, o bé d'1 milió d'euros en cas que es tracti d'altres objectes contractuals, com serveis i subministraments.
En aquest espai trobareu la informació sobre l'acció formativa de l'Aula virtual d'Atenció a les Persones Grans per a equips de suport de Residències Covid-19 que ofereix el Departament de Treball, Afers Socials i Famílies de la Generalitat de Catalunya en col·laboració amb l'entitat Unió Consorci Formació i el Consorci de Salut i Social de Catalunya.
Des del 4 de juny les inscripcions a la formació tutoritzada estan tancades, però et convidem a consultar els vídeos, tutorials i material de suport.
La UCF (Unió Consorci Formació) i el Consorci de Salut i Social de Catalunya comparteixen de manera altruista la Guia bàsica ràpida d'actuació davant de la COVID per atendre les necessitats bàsiques de les persones que viuen a les residències, a través de vídeos i tutorials en relació amb la higiene, neteja, alimentació, mobilització i comunicació de i amb les persones grans.
Des d'aquesta pàgina podeu accedir a la informació sobre les retribucions de la direcció del Consorci.
S'entén per retribució la compensació econòmica que un alt càrrec o directiu percep per la seva feina.
I s'entén per dieta, els drets percebuts per raó de l'assistència a reunions dels òrgans col·legiats de l'Administració de la Generalitat i de les entitats del seu sector públic.
La persona titular de la direcció del Consorci no té dret a percebre cap quantia per raó de l'extinció de la seva vinculació laboral ni percep dietes per l'assistència a reunions dels òrgans col·legiats de l'Administració de la Generalitat i de les entitats del seu sector públic.
Als efectes de la Llei 19/2014, del 29 de desembre, de transparència, accés a la informació pública i bon govern, els alts càrrecs que estan subjectes al règim d'incompatibilitats i a les obligacions de declaració d'activitats, de béns patrimonials i d'interessos establerts per la legislació específica són els que disposa la Llei 13/2005, de 27 de desembre, del règim d'incompatibilitats d'alts càrrecs al servei de la Generalitat.
Pel que fa a les entitats del sector públic, l'article 2 de la Llei 13/2005 es refereix als presidents, directors generals, directors executius, gerents, etc., sempre que percebin retribucions fixes i periòdiques iguals o superiors a les establertes per al càrrec de director o directora general de l'Administració de la Generalitat.
Informació de l'òrgan del Consorci per a la Formació Contínua de Catalunya que assumeix les funcions corresponents a les unitats d'informació als efectes de transparència i accés a la informació pública.
RESOLUCIÓ de 6 de febrer de 2017, per la qual es designa l'òrgan del Consorci per a la Formació Contínua de Catalunya que assumeix les funcions corresponents a les unitats d'informació als efectes de transparència i accés a la informació pública.
RESOLUCIÓ de 27 d'octubre de 2015, per la qual es fa públic el Text refós dels Estatuts del Consorci per a la Formació Contínua de Catalunya.
RESOLUCIÓ TIC/2593/2003, de 29 de juliol, per la qual es fa públic l'Acord de la Comissió de Govern per a Assumptes Econòmics de 15 de juliol de 2003, pel qual es constitueix el Consorci per a la Formació Contínua de Catalunya i se n'aproven els Estatuts.
El Consorci per a la Formació Contínua de Catalunya és una entitat de dret públic, de caràcter associatiu, voluntari i indefinit, dotada de personalitat jurídica plena i independent de la dels seus membres, amb la plena capacitat jurídica que requereixi el compliment dels seus objectius en tot l'àmbit del territori català.
El Consorci s'adscriu a l'Administració de la Generalitat de Catalunya, mitjançant la Secretaria General del Departament de Treball, Afers Socials i Famílies.
Constitueixen el Consorci per a la Formació Contínua de Catalunya:
Els seus òrgans col·legiats són el Consell General, que és l'òrgan superior del Consorci, i el Comitè Executiu.
Reglament Intern del Consorci per a la Formació Contínua de Catalunya
La Direcció General de Contractació Pública elabora informes que analitzen tota l'activitat contractual d'un any, és a dir, les adjudicacions, pròrrogues, modificacions i anualitats de contractes pluriennals adjudicats en anys anteriors.
Les estadístiques incloses en aquests informes d'activitat contractual de l'Administració de la Generalitat de Catalunya i del seu sector públic estan disponibles a partir de l'any 2011.
Una de les funcions de la Direcció General de Contractació Pública (DGCP) és supervisar i avaluar la contractació que realitza l'Administració de la Generalitat de Catalunya i el seu sector públic, per incrementar-ne la transparència i millorar-ne l'eficiència.
Per dur a terme eficaçment aquesta missió, ha articulat diferents instruments, com ara:
a) L'establiment d'indicadors adreçats a l'anàlisi de la contractació pública per millorar-la de manera continuada.
b) La realització d'informes de seguiment d'aspectes concrets de la contractació pública.
La Direcció General de Contractació Pública recull la relació de les adjudicacions d'import econòmic més elevat efectuades en cada exercici, fins a un màxim de 20 expedients de contractació.
La relació de les 20 contractacions d'import econòmic més elevat s'ofereix en relació amb cada tipus de contracte: gestió de serveis públics, obres, serveis, subministraments, i col·laboració pública i privada.
La Direcció General de Contractació Pública ofereix la relació quinzenal d'adjudicacions de l'Administració de la Generalitat de Catalunya i del seu sector públic.
De cada contracte s'informa sobre l'òrgan de contractació, la descripció i l'objecte del contracte, la data i el procediment d'adjudicació, el valor estimat i la durada del contracte, l'import d'adjudicació i l'empresa adjudicatària.
Amb la finalitat de contribuir a l'excel·lència en l'actuació administrativa en l'àmbit de la contractació pública, en data 1 de juliol de 2014, el Govern va aprovar mitjançant aquest document els fonaments i les bones pràctiques en l'activitat contractual diària dels departaments de l'Administració de la Generalitat de Catalunya i les entitats que formen part del seu sector públic.
En el si de la Junta Consultiva de Contractació Administrativa s'han constituït diferents grups de treball amb l'objectiu de promoure recomanacions per millorar la contractació administrativa.
Fruit del treball d'aquests grups s'ha elaborat una sèrie de guies que promouen la inclusió de clàusules específiques en la contractació pública que aborden des de la introducció de criteris d'ambientalització a criteris de caràcter social o relatius a l'R+D+I.
L'Oficina de Supervisió i Avaluació de la Contractació Pública (OSACP) té per missió vetllar per l'aplicació dels principis de transparència, lliure competència i igualtat d'oportunitats en la contractació pública, millorar-ne l'eficiència i impulsar-hi l'aplicació dels mitjans electrònics.
En el marc d'aquesta missió, i en la seva funció d'establir directrius i unificar criteris d'actuació, l'Oficina promou acords i instruccions d'aplicació a la contractació pública dels departaments de la Generalitat de Catalunya i del seu sector públic.
Conveni de col·laboració entre el servei públic d'ocupació de catalunya i el consorci per a la formació contínua de catalunya per a l'avaluació i acreditació de competències professionals adquirides a través de l'experiència laboral o de vies no formals de formació, per a l'any 2018.
Aquest conveni regula la realització de pràctiques externes d'estudiants de l'Escola, adscrita a la Universitat de Girona al CFCC.
Aquest conveni regula les funcions pròpies de gestió recaptadora executiva, les actuacions corresponents per al cobrament dels deutes en període executiu generats pel Consorci per a la Formació Contínua de Catalunya per part de l'Agencia Tributària de Catalunya.
Addenda conveni entre el Servei Públic d'Ocupació de Catalunya i el Consorci per a la Formació Contínua de Catalunya per a la transferència de fons pressupostaris dels capítols 1, 2 i 6 de l'any 2017 (30/03/2017)
Conveni entre el Servei Públic d'Ocupació de Catalunya i el Consorci per a la Formació Contínua de Catalunya per a la transferència de fons pressupostaris dels capítols 1, 2 i 6 de l'any 2017 (30/03/2017)
Conveni entre l'Institut Cartogràfic i Geològic de Catalunya i el Consorci per a la Formació Contínua de Catalunya per a la utilització dels serveis de geocodificació de l'ICGC.
Conveni de col·laboració entre el Servei Públic d'Ocupació de Catalunya, com organisme intermedi del Programa Operatiu d'Ocupació Juvenil per al període 2014-2020 i el Consorci per a la Formació Contínua de Catalunya, com a beneficiari d'aquest.
Conveni entre el Servei Públic d'Ocupació de Catalunya i el Consorci per a la Formació Contínua de Catalunya per a la transferència de fons pressupostaris del capítol 4 de l'any 2016 (03/11/2016) (PDF)
Conveni entre el Servei Públic d'Ocupació de Catalunya i el Consorci per a la Formació Contínua de Catalunya per a la transferència de fons pressupostaris dels capítols 1, 2 i 6 de l'any 2016 (03/11/2016) (PDF)
Resolució TSF/283/2016, d'1 de febrer, per la qual es dóna publicitat a l'atorgament de subvencions públiques per concessió directa i als convenis de col·laboració subscrits pel Servei Públic d'Ocupació de Catalunya, durant l'any 2015.
Conveni de col·laboració entre el el Servei Català de Trànsit i el Consorci per a la Formació Contínua de Catalunya (14/12/2015) (PDF)
Conveni entre el Servei Públic d'Ocupació de Catalunya i el Consorci per a la Formació Contínua de Catalunya per a la transferència de fons pressupostaris del capítol 4 de l'any 2015 (14/09/2015)
Conveni entre el Servei Públic d'Ocupació de Catalunya i el Consorci per a la Formació Contínua de Catalunya per a la transferència de fons pressupostaris dels capítols 1, 2 i 6 de l'any 2015 (31/07/2015)
Conveni entre el Servei d'Ocupació de Catalunya i el Consorci per a la Formació Contínua de Catalunya per a la transferència addicional de fons pressupostaris (17/12/2014)(PDF)
Conveni de col·laboració entre el Servei Català de Trànsit i i el Consorci per a la Formació Contínua de Catalunya (07/10/2014) (PDF)
Les eines, consensuades al Consell de Relacions Laborals, ajudaran de manera decisiva a participar en els programes de prevenció, Informar, assessorar i acompanyar les persones afectades, evitar la victimització secundària, conèixer la dinàmica i particularitats de l'assetjament sexual i l'assetjament per raó de sexe, i conèixer el contingut del protocol i com facilitar la seva implementació al terreny de l'empresa.
El dia 21 de març el CFCC va assistir a la jornada convocada pel CRL.
En ella és presentaven les orientacions i programa formatiu de la persona de referència dels protocols per a la prevenció i abordatge de l ́assetjament sexual i per raó de sexe.
La persona de referència és una figura clau per sensibilitzar, informar i formar en matèria d ́assetjament sexual i per raó de sexe en l`àmbit laboral.
Des del Consorci per a la Formació Contínua i donant suport a aquesta iniciativa endegada pel CRL, hem inclòs la formació adreçada a la persona de referència dins del nou catàleg d ́especialitat de la convocatòria 2019 dels programes de formació professional per a l'ocupació per a persones treballadores ocupades (Resolució de 6 de març de 2019 ).
La jornada va començar amb la benvinguda de la Sra.
Mireia Mata i Solsona, directora general d'Igualtat del Departament de Treball, Afers Socials i Famílies.
Després de la presentació, la Sra.
Lorena Garrido Jiménez, professora associada de Filosofia del Dret de la UAB i investigadora del Grup Antígona i del Màster Interuniversitari en Estudis de Dones, Gènere i Ciutadania i docent dels Postgraus "Gènere i Igualtat" i "Violències Masclistes" (UAB) va pronunciar la conferència "El context actual".
L'acte central del dia va ser la taula rodona titulada "Les Eines".
La va precedir la presentació per part del Grup tècnic d'Assetjament dels objectius de les orientacions i del programa formatiu.
Francesc Gibert Badia, tècnic del CRL, hi van participar les següents persones:
Després de les intervencións del assistents va tancar la jornada la Sra.
M. Àngels Pujols Muntada, secretària general del Consell de Relacions Laborals.
Durant les jornades s'han presentat dues eines per a l'exercici de les funcions de la persona de referència en els protocols per a la prevenció i abordatge de l'assetjament sexual i per raó de sexe: un decàleg d'orientacions i un programa formatiu.
Us informem que el SOC ha publicat l'expedient obert de contractació del servei d'impartició dels cursos del PQTM – Pla de Qualificació de Tecnologia Mòbil, corresponents a l'any 2019.
Disposeu de tota la informació a: https://contractaciopublica.gencat.cat/ecofin_pscp/AppJava/ca_ES/notice.pscp? idDoc=44935011&reqCode=viewCn
El termini de presentació de propostes finalitzarà el proper dia 17 d'abril.
Avui s'ha publicat en el DOGC la Resolució de 5 d'abril de 2019, de modificació de la Resolució de 6 de març de 2019, per la qual s'obre la convocatòria de 2019 dels programes de formació professional per a l'ocupació per a persones treballadores ocupades
Aquesta resolució modifica la Resolució del 6 de març, per la qual s'obre la convocatòria de 2019 dels programes de formació professional per a l'ocupació per a persones treballadores ocupades.
La resolució estableix que les accions corresponents als mòduls de pràctiques professionals no laborals dels c ertificats de professionalitat tindran un mòdul econòmic de 2,50 euros/hora i amplia el termini de sol·licitud, previst a l'article 5 de la Resolució de 6 de març de 2019, fins el 17 d'abril de 2019, aquest inclòs.
Després d'uns anys de planificació operativa anual, l'actual equip directiu del Consorci va decidir donar un pas endavant i treballar en la definició d'un Pla Estratègic.
Tota organització necessita posar la vista en el futur i planificar no només pensant en el curt termini.
Hi ha projectes, serveis i estratègies que requereixen posar el focus d'atenció a uns quants anys vista i això ens ha portat a elaborar el I Pla Estratègic del Consorci per a la Formació Contínua de Catalunya pels propers 4 anys (2019-2022).
Fins ara el Consorci planificava la seva feina en base a Plans de Treball anuals, la qual cosa feia molt complexa la definició i implementació d'objectius i actuacions a mig i llarg termini, atesa la immediatesa que exigeixen les projeccions anuals.
L'actual context de transformació al sector de la formació professional, amb nova normativa marc i amb la previsible posada en marxa de nous òrgans en els propers mesos, suposen un moment ideal per aturar-se i pensar en el futur del Consorci i en les noves fites que ens volem marcar.
El desplegament de la Llei 10/2015, de 19 de juny, de formació i qualificació professionals, ha suposat ja la creació de la Comissió Rectora del Sistema de Formació i Qualificació Professionals, com a òrgan rector de planificació estratègica i avaluació de les polítiques del sistema, i suposarà en un futur molt immediat la creació de l'Agència Pública de Formació i Qualificació Professionals de Catalunya, com a organisme autònom de caràcter administratiu que haurà de fer possible la coordinació de tota la formació professional i l'apropament de la seva oferta als requeriments del mercat de treball i als interessos de ciutadans i empreses.
Aquesta nova realitat que s'està construint al nostre entorn ens ha fet veure que per fer avançar la nostra organització cal planificar a llarg termini, en base a una objectius estratègics i compartits per tota l'organització, entesa no només pels seus treballadors i treballadores, sinó pels membres dels nostres òrgans de govern.
Aquest i els futurs plans estratègics es desenvoluparan a partir dels plans de Govern de cada legislatura i de tots aquells plans sectorials i transversals que l'afectin en cada etapa.
L'actual està molt inspirat per l'agenda 2030, el desplegament de la Llei de Formació i Qualificació Professionals de Catalunya 10/2015 i a les línies dels pla de Govern de la XII legislatura, alhora que pivota també en plans concrets com el Pacte Nacional per a la Indústria, El Barcelona Digital Talent o la Taula del Sector del Videojoc, per exemple.
L'actual context de transformacions al sector de la formació professional suposen un moment ideal per aturar-se i pensar en el futur del Consorci i en noves fites.
Avui s'ha publicat la Resolució de 14 de maig de 2019, per la qual es dona publicitat a la concessió de subvencions públiques per dur a terme les iniciatives de formació professional, que promou el Consorci per a la Formació Contínua de Catalunya, durant l'any 2018.
Resolució de 14 de maig de 2019, per la qual es dona publicitat a la concessió de subvencions públiques per dur a terme les iniciatives de formació professional, que promou el Consorci per a la Formació Contínua de Catalunya, durant l'any 2018.
El 13 de juny es va celebrar, amb èxit de participació, el segon Espai de Millora Contínua (EMC) on els protagonistes van ser les persones treballadores que han participat en accions de formació professional contínua impulsades pel Consorci per a la Formació Contínua de Catalunya.
L'Espai es va iniciar amb una taula rodona on, des de la perspectiva del participant, el centre de formació i el docent, es va enmarcar la reflexió per donar el tret de sortida a l'intercanvi d'experiències que han fet els participants en les tres taules de treball que es van constituïr, una per cada moment del procés formatiu: la motivació que porta a la recerca de la formació, l'execució de la formació i la valoració de l'experiència des de la perspectiva de la qualitat i la transferència.
Els treballadors i treballadores van exposar activament les seves experiències, opinions i propostes de millora que quedaran recollides en un document de síntesi que es publicarà en el nostre web.
El treball conjunt en aquest espai de millora contínua ha estat molt enriquidor i des d'aquí aprofitem per agrair, una vegada més, l'interès i la implicació de tots els participants que amb les seves aportacions ens ajuden a seguir fent camí per fer que la millora sigui possible.
El portal ofereix informació detallada per a les prop de 500 ocupacions incloses en la Classificació nacional d'ocupacions, en base a tres eixos: contractes de treball signats, qualitat d'aquests contractes i persones demandants d'aquestes ocupacions al Servei Públic d'Ocupació de Catalunya (SOC).
El passat 9 de juliol vam assistir a una jornada convocada per l' Observatori del Treball i Model Productiu amb l ́objectiu de presentar "Treball per ocupacions", una innovadora eina que proporciona informació molt rellevant a l'hora de prendre decisions sobre el mercat de treball i d'orientar el futur professional de les persones.
L'eina ja està disponible al web de l ́Observatori del Treball i Model Productiu i permet consultar la situació de més de 500 ocupacions del mercat de treball català i comprovar la situació de cada ocupació, tant a nivell català com a nivell comarcal, en base a tres preguntes:
Per poder comparar les ocupacions, s'han construït tres índexs intermedis (un per cada eix d'informació) i un índex sintètic global que recull la situació de cada ocupació en el mercat de treball del conjunt del país i per comarques.
Així, els índex permeten ordenar les ocupacions, de millor a pitjor posicionades, de manera global i també d'acord amb els criteris: contractació laboral, qualitat i demandants.